1988ի երկրաշարժէն ի վեր, ես բարեգործական աշխատանքներ կը կատարեմ Հայաստանի եւ Արցախի մէջ, սկիզբը՝ իբրեւ Միացեալ հայկական հիմնադրամի (UAF), իսկ հետագային՝ իբրեւ Հայաստան Արցախ հիմնադրամի (AAF) նախագահ եւ Քըրք Քըրքորեանի «Լինսի» հիմնադրամի փոխնախագահ՝ աւելի քան 800 միլիոն տոլարի մարդասիրական օգնութիւն հասցնելով Հայաստանի եւ Արցախի` UAF-ի եւ AAF-ի կողմէ, եւ կառավարելով 242 միլիոն տոլար արժողութեամբ ենթակառուցային ծրագիրներ, «Լինսի» կողմէ ֆինանսաւորուած: Հակառակ Հայաստանի մէջ այդ տարիներուն տիրող կաշառակերութեան, ես խստօրէն պայքարած եմ մարդասիրական ապրանքներու եւ գումարներու պահպանման համար, մնայուն կերպով նախագահներու ուշադրութիւնը հրաւիրելով բարձրաստիճան պաշտօնեաներու կողմէ կատարուող չարաշահումներու վրայ եւ պահանջելով, որ զանոնք կարգի հրաւիրեն կամ պաշտօնէ հեռացնեն: